****Suradnja s nacionalnim tijelima – ogledni predmet****

Društvo A sa sjedištem u Italiji je „nepostojeći trgovac“ upleten u međunarodni sustav prijevara povezanih s PDV-om.

U godini 2018. nije podnijelo prijavu PDV-a u Italiji te talijanskim nadležnim tijelima nije uplatilo nikakav iznos PDV-a u vezi s poslovima koji se vidljivi na izdanim računima.

Te je godine utajen iznos od 30 000 eura.

U trenutku kad uviđaju da društvo A uopće nije podnijelo poreznu prijavu, talijanska upravna tijela nemaju spoznaja o općem sustavu prijevara.

Kako utaja slijedom nepodnošenja porezne prijave prema talijanskom pravu ne predstavlja kazneno djelo ako je utajeni iznos ne prelazi 50 000 eura, predmet u vezi s društvom A otvaraju jedino talijanska porezna tijela, o čemu ne obavješćuju ni nacionalna pravosudna tijela ni EPPO rukovodeći se tumačenjem članka 27. st. 8.

Daljnje provjere na administrativnoj razini ukazuju na to da je to što društvo A nije podnijelo prijavu PDV-a dio šireg sustava prijevara s prekograničnim elementom.

Stoga upravna tijela obavješćuju nadležno nacionalno tužiteljstvo.

Nacionalna pravosudna tijela uviđaju da bi predmetne činjenice mogle spadati u nadležnost EPPO-a te ga o tome obavješćuju u skladu s člankom 24. st. 2.

Tijekom razdoblja koje je EPPO-u na raspolaganju za donošenje odluke o tome hoće li ostvariti pravo na preuzimanje predmeta, nacionalna tijela trebala bi se suzdržati od bilo kakvih radnji koje bi mogle utjecati na pravo EPPO-a na preuzimanje predmeta, ali doznaju da će se društvo A zatvoriti.

Stoga nacionalna tijela odlučuju obaviti pretragu prostorija društva i zaplijeniti bitne dokaze zbog potrebe hitnog postupanja prema članku 27. st. 2.

Budući da bi se u proračun Unije uplatio tek dio iznosa PDV-a s nepodnesene prijave, stvarna šteta financijskim interesima Unije u ovom bi predmetu mogla bi biti manja od 10 000 eura, tako da bi EPPO mogao odlučiti ne preuzeti predmet u skladu s člankom 25. st. 2.

Međutim, budući da je ovo kazneno djelo, kako izgleda, tek djelić šireg sustava prijevara, EPPO bi mogao biti u boljem položaju za provođenje istrage, tako da odlučuje izvršiti svoju nadležnost uz suglasnost nacionalnih tijela u skladu s člankom 27. st. 4.

Nacionalna tijela prenose spis predmeta EPPO-u, zajedno s dosad prikupljenim dokazima, među kojima su i rezultati pretrage obavljene iz razloga hitnosti.

EPPO potvrđuje hitne mjere koje su donijela nacionalna tijela i namjerava poduzeti druge istražne mjere, a poglavito dodatne pretrage u Italiji i drugim državama sudionicama EPPO-a.

Što se tiče mjera u Italiji, talijanski DET delegira ovlasti onom istom poreznom tijelu koje je pokrenulo administrativnu istragu tako što mu daje upute o cilju pretrage i predmetima za koje očekuje da će biti nađeni, u skladu s člankom 28.

Isto tako, DET želi ispitati određene osobe upletene u sustav prijevara te osobno pristupa poduzimanju tih mjera, u skladu s člankom 28. st. 1.

Tijekom pretraga ispostavlja se da su neki od osumnjičenika upleteni u nezakonitu trgovinu predmetima umjetničke vrijednosti (slikama, nakitom) jer su u pretragama nađeni dokumenti koji na to ukazuju.

To kazneno djelo nije u nadležnosti EPPO-a i nije neodvojivo povezano s kaznenim djelima iz PIF-a.

EPPO (stalno vijeće) odlučuje odvojiti istragu u vezi s tim kaznenim djelima i prenijeti je na nacionalna tijela radi daljnjeg postupanja, u skladu s člankom 34.

U istrazi koja se odnosi na sustav poreznih prijevara EPPO podiže optužnicu.

Jedno od pitanja je može li iskoristiti dokaze koje su mu dostavila nacionalna tijela.